CELEX: 62018CN0645
Language: fi
Date: 2018-10-15 00:00:00
Title: asia C-645/18: Ennakkoratkaisupyyntö, jonka Landesverwaltungsgericht Steiermark (Itävalta) on esittänyt 15.10.2018 — NE

1.4.2019   
            
            
               FI
            
            
               Euroopan unionin virallinen lehti
            
            
               C 122/2
            
         
      Ennakkoratkaisupyyntö, jonka Landesverwaltungsgericht Steiermark (Itävalta) on esittänyt 15.10.2018 — NE
      (asia C-645/18)
      (2019/C 122/02)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesverwaltungsgericht Steiermark
      
         Pääasian asianosaiset
      
      
         Valittaja: NE
      
         Vastapuolena oleva viranomainen: Bezirkshauptmannschaft Hartberg-Fürstenfeld
      
         Muu osapuoli: Finanzamt Oststeiermark (Finanzpolizei)
      
         Ennakkoratkaisukysymykset
      
      
                  1)
               
               
                  Onko SEUT 56 artiklaa, palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16.12.1996 annettua Euroopan parlamentin ja neuvoston direktiiviä 96/71/EY (1) sekä direktiivin 96/71/EY täytäntöönpanosta 15.5.2014 annettua Euroopan parlamentin ja neuvoston direktiiviä 2014/67/EU (2) tulkittava siten, että ne ovat esteenä kansalliselle säännökselle, jossa säädetään rajat ylittävään työvoiman käyttöön liittyvien muodollisten velvoitteiden — kuten palkkatositteiden ja sosiaalivakuutustositteiden saatavilla pitämisen tai niiden ilmoittamisen keskitetylle koordinointiyksikölle — laiminlyönnistä ankarat sakot, erityisesti korkeat vähimmäisseuraamukset, jotka määrätään kumulatiivisesti kunkin kyseessä olevan työntekijän osalta?
               
            
                  2)
               
               
                  Mikäli jo ensimmäiseen kysymykseen ei vastata myöntävästi:
                  Onko SEUT 56 artiklaa, palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16.12.1996 annettua Euroopan parlamentin ja neuvoston direktiiviä 96/71/EY sekä direktiivin 96/71/EY täytäntöönpanosta 15.5.2014 annettua Euroopan parlamentin ja neuvoston direktiiviä 2014/67/EU tulkittava siten, että ne ovat esteenä kumulatiivisten sakkojen määräämiselle ilman absoluuttisia ylärajoja rajat ylittävään työvoiman käyttöön liittyvien muodollisten velvoitteiden rikkomisesta?
               
            
         (1)  EYVL 1997, L 18, s. 1.
      
         (2)  EUVL 2014, L 159, s. 11.